SUID-AFRIKAANSE RADIOLIGA NUUS SONDAG 21 AUGUSTUS 2016 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


Ons begin hierdie bulletin met `n stil sleutel. 


Dit is met leedwese dat ons die afsterwe van Pieter Scholtz ZS6LC moet 
aankondig. Pieter was een van die stigterslede van Tak Noord 'Transvaal 
(TNT), nou Magalies Radio Amateur Klub (MRK). Pieter was ook Erelid van 
beide MRK en die SARL. Pieter is oorlede kort voor sy 91ste verjaarsdag. Ons 
medelye aan sy vrou Louise, seun Frikkie en dogters Anita en René. 

POUSE 

IN DIE NUUS VANDAG: 

SARL AFVAARDIGING ONTMOET SENTECH VERTEENWOORDIGERS 


SUID-AFRIKAANSE RADIOLIGA HF DIGITALE KOMPETISIE VANMID- 
DAG 


HOE MOEILIK IS DX OP HF IN VERGELYKING MET BHF EN HOËR? 
RADIO AMATEUR EKSAMEN NUUS 


PRETORIA AMATEUR RADIO KLUB SNUFFELMARK EN 86ste 
AGLEMENE JAAR VERGADERING 


HEF VOORTPLANTINGVOORSPELLING 
en 
DAGBOEK VAN GEBEURE 


** In die afgelope week het `n afvaardiging van die Raad met verteenwoordi- 
gers van Sentech vergader in verband met die toekoms van radio amateur her- 
halers wat tans op Sentech herhaler persele gehuisves word. Die SARL het `n 
kennisgewing van Sentech ontvang wat die huidige Memorandum van Verstand- 
houding kanselleer en die SARL die geleentheid gun om 'n nuwe elektroniese 
Kommunikasiefasiliteite Meester ooreenkoms te onderhandel. 'Tot op datum is 
amateur herhalers op Sentech persele gratis geakkomodeer sedert die oorspronk- 
like Memorandum van Verstandhouding (MvV) in 1996 onderteken is. Sentech 


het 'n nuwe verhurings ooreenkoms beleid geimplimenteer met `n finansiële be- 
groting om aan te voldoen wat dit moeilik maak om dienste gratis te verskaf. 
Die doel van die vergadering was om wedersydse samewerking te bespreek en, 
in die besonder, die pad vorentoe met betrekking tot die voortgesette gebruik 
van Sentech persele vir amateurradio herhalers. Beide die Sentech en SARL 
afgevaardigdes was tevrede met die besprekings en sal `n opvolg vergadering 
plaasvind nadat die aksie items wat ooreengekom is aangespreek is en dan die 
nodige terugvoer deurgegee is. 


** Die SARL HF Digitale kompetisie is vanmiddag tussen 13:00 en 16:30 UTC 
op die lug met RTD en PSK31 op 3 580 tot 3 600 kHz, 7 040 tot 7 060 kHz 
en 14 070 tot 14 099 kHz. Die uitruiling is 'n RST verslag en `n opeenvolgende 
reeksnommer wat by 001 begin. Digitale kontakte tel 2 punte. Kry al die reëls 
in die 2016 Blouboek. Stuur jou log in ADIF, Cabrillo of MS Excel-formaat 
en gemerk “jou roepsein HF Digitaal” teen 28 Augustus 2016 per e-pos aan 
zsAbfn@mweb.co.za. 


** Die SARL HF Gelykgolf kompetisie is volgende Sondag 28 Augustus tussen 
13:00 en 16:30 UTC op die lug met gelykgolf op 14 000 to 14 060 kHz, 7 000 
to 7 040 kHz en 3 510 to 3 560 kHz. Die uitruiling is `n RST verslag en 'n 
opeenvolgende reeksnommer wat by 001 begin. Gelykgolf kontakte tel 2 punte. 
Kry al die reëls in die 2016 Blouboek. Stuur jou log in ADIF, Cabrillo of MS 
Excel-formaat en gemerk “jou roepsein HF Gelykgolf” teen 4 September 2016 
per e-pos aan zsAbfn@mweb.co.za. 


** Tn September kan jy deelneem aan die SARL Nasionale Velddag tydens die 
naweek van 10 en 11 September, die SARL BHF/UHF Kompetisie en die AI 
Africa Alle Modusse Kompetisie tydens die naweek van 17 en 18 September. 
Kry die reëls vir hierdie drie kompetisies in die 2016 Blouboek. 


** FY voortplanting op HF is seisoengebonde en wissel gedurende die dag. Wan- 
neer sonaktiwiteit hoog is, is dit maklik om DX kontakte te maak, selfs met lae 
krag en 'n stuk draad in `n boom. Wanneer die maksimimum bruikbare frek- 
wensie daal, word dit moeilik vir kleiner stasies. Aard-maan-aard aan die ander 
kant, was altyd die mees uitdagende mode in die vroeë dae wat gesofistikeerde 
toerusting en groot antennas vereis het op BHF, UHF en SHF. Kontakte is ook 
slegs moontlik terwyl abei stasies die maan kan sien. Digitale kommunikasie het 
dit heelwat makliker gemaak met laer krag en enkel Yagis. Die aard-maan-aard 
uitdaging lê nou in die mid-mikrogolf spektrum. Lang afstand aardgebonde DX 
werking op BHF, F2 en TEP voortplanting uitgesluit, is tans die moeilikste om 
te behaal. Tot dusver is die verste afstand van 4158 km behaal op 144 MHZ en 
432 MHG deur 'Tropo Geleiding oor die Stille Oseaan. Die uitdagings op BHF en 
hoër is daar vir die meer ernstige amateurs om te aanvaar, bestaande rekords 
te breek en amateur radio te bevorder. 


** Die OKOSA wegbly aksie is verby. OKOSA het ons meegedeel dat as gevolg 
van die agterstand, lisensies eers in September uitgeryk sal word. Hulle kon 
nie die spesifieke tydslyn bevestig nie. Ons sal deurentyd die stuasie monitor. 


Navrae kan gerig word aan die RAE Bestuurder by rae@sarl.org.za of Vonnie 
by admin@sarl.org.za. 


** Geen nuwe aansoeke om lidmaatskap van die Suid-Afrikaanse Radioliga is 
hierdie week ontvang nie. 


Tot nou het die Liga 1225 bevestigde lede vir die volgende termyn. Indien jy nog 
nie jou lidmaatskap hernu het nie, doen dit nou. Aan die einde van Augustus 
sal jy ophou om ʼn lid te wees as jy nie hernu het nie. Vyf en dertig klubs het 
reeds hul affiliasie hernu. 


** Die Pretoria Amateur Radioklub se volgende snuffelmark vind plaas op 27 
Augustus. Maak seker dat jy nie hierdie aangename geleenthede misloop nie. 
Die vlooimark sal op die gebruiklike plek by die Pretoria Ou Motor klub in Davey 
straat, Silverton gehou word. Die aanvangstyd is 08:00 en almal is welkom. 
Kontak asseblief vir Almero du Pisani, ZS6LDP, op 083 938 8955 of stuur `n e- 
pos aan almero@up.ac.za om `n tafel te bespreek. Die gebruiklike worsbroodjies, 
koffie en koeldrank sal te koop aangebied word. 


Die Pretoria Amateur Radio Klub hou hul 86ste AJV op Saterdag 27 Augustus 
by die Pretoria Ou Motor Klub geleë te Davey straat in Silverton Pretoria. Die 
vergadering begin om 11:80 en daarna sal daar `n bring en braai wees. Die 
vuur asook slaaie sal voorsien word. Die gasspreker is Hans van de Groenendaal 
ZSGAKV. Besoekers is baie welkom. 


** Hannes Coetzee, ZSGBZP, berig dat die verwagte sonaktiwiteitsvlak laag gaan 
wees. Die sigbare sonvlekke is tans stabiel met bykans geen kans vir ernstige 
sonfakkels nie. 


Diegene wat hul eie frekwensievoorspellings wil doen, kan `n verwagte effektiewe 
sonvlektelling van minder as 5 vir die week gebruik. 


Amateurs kan goeie openinge op die 15 tot 20m bande verwag. 
Besoek gerus die webtuiste spaceweather.sansa.org.za vir meer inligting. 
** Kom ons loer nou na gebeure vir die volgende paar weke: 


21 Augustus SARL HF Digitale Kompetisie 27 Augustus PARGC Snuffelmark 
27 Augustus PARC AJV 28 Augustus SARLHF CW Kompetisie 3 September 
Wes Rand Snuffelmark 10 September Sandton ARK AJV 10 September 

KARTS Snuffelmark 


Om die bulletin mee af te sluit 'n opsomming van ons hoofberig: In die afge- 
lope week het 'n afvaardiging van die Raad met verteenwoordigers van Sentech 
vergader in verband met die toekoms van radio amateur herhalers wat tans op 
Sentech herhaler persele gehuisves word. 


Dit bring ons aan die einde van hierdie bulletin. 


Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 


Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. Indien jy belangstel daarin 
om betrokke te raak by die nuusspan kontak dan asb vir Dawie, ZR6DHC, per 
epos by zr6édhc@zs6rtb.co.za 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur 'n e- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuus uitsending van die Suid-Afrikaanse Radio liga, 
saamgestel deur Emile Venter, ZS6V, en gelees deur... ui ves ek oes ek He Be Gee be Ge See Gee aak Gee ak Re 


Die Afrikaanse nuus span groet nou en wens jou 'n mooi week toe. Totsiens. 
jy J 


/EX 


